Cambridge English ispiti

Opšta pravila

Februar 2021

**Prijava ispita**

* Kandidat može da se prijavi za polaganje ispita iz engleskog jezika pod uslovom da je pročitao i razumeo pravila prijave, ili da su mu ta pravila objašnjena od strane škole preko koje se prijavljuje.
* Škola koja prijavljuje kandidate grupno dužna je da ih obavesti o pravilima polaganja ispita.
* Kandidati mogu da polažu više od jednog ispita u toku jednog roka (na primer mogu da se prijave i za Cambridge First i za Cambridge Advanced ispite) ukoliko se pismeni delovi ispita ne poklapaju.
* Ispit će biti održan u gradu koji je kandidat izabrao samo u slučaju da za taj grad postoji dovoljno prijavljenih kandidata. Ukoliko to nije slučaj, ispit će biti održan u najbližem gradu za koji je ispunjen navedeni uslov.

**Datumi polaganja ispita**

* Datumi polaganja pismenih delova ispita su fiksni i ne mogu se pomerati.
* Obaveštenje o datumu polaganja usmenog dela ispita će kandidatima biti poslato dve nedelje pred ispit e-poštom.
* Kandidati su dužni da se upoznaju sa datumima polaganja ispita pre prijavljivanja, a škole koje prijavljuju svoje kandidate dužne su da ih obaveste o datumima polaganja.
* Pod uslovom da organizacija ispita to dozvoljava, promena datuma polaganja usmenog dela ispita je moguća uz doplatu u slučaju:
	1. bolesti kandidata
	2. više sile (saobraćajna nesreća, itd.)

Kandidati koji iz gore navedenih razloga žele da promene datum polaganja usmenog dela ispita, treba da odmah po prijemu rasporeda ispita kontaktiraju odeljenje za ispite British Council-a na adresu e-pošte examinations@britishcouncil.rs uz odgovarajući dokument kojim se potvrđuje da kandidat nije u mogućnosti da polaže usmeni deo zakazanog dana.

Datum polaganja usmenog dela ispita se ne može menjati ni u jednom drugom slučaju, npr: školska ekskurzija, odlazak na odmor, itd.

Datumi ispita se mogu pogledati na našem sajtu www.britishcouncil.rs.

**Uplata ispita**

* Odgovarajuću uplatu za ispit potrebno je izvršiti u celosti prilikom prijavljivanja.
* Kandidati koji žele da se prijave posle roka utvrđenog za prijavljivanje, dužni su da izvrše doplatu u zavisnosti od dužine kašnjenja.

**Povraćaj novca**

* Po izvršenom prijavljivanju, uplate za ispite se ne vraćaju. Ukoliko kandidat ne pristupi polaganju ispita, uplate se ne vraćaju niti se mogu prebaciti za sledeći rok.
* Ukoliko kandidat zbog bolesti nije u mogućnosti da prisustvuje ispitu, postoji mogućnost da bude vraćen deo uplaćene sume, samo ukoliko kandidat dostavi lekarsko uverenje najkasnije dve nedelje od datuma održavanja ispita na e-mail adresu examinations@britishcouncil.rs.

**Fotografije kandidata**

Svi kandidati koji polažu Cambridge First, Advanced i Proficiency ispite biće fotografisani na dan ispita.
Kandidati će moći da kontrolišu pristup svojim rezultatima i fotografiji na sajtu za proveru rezultata. Ispitni odbor zadržava pravo da ne izda rezultate za kandidate koji nisu fotografisani.

**Potvrda o polaganju ispita**

* Kandidati dobijaju e-poštom Confirmation of Entry (raspored ispita) sa informacijama o mestu i vremenu polaganja. Ukoliko kandidat ne primi Confirmation of Entry dve nedelje pre datuma polaganja ispita navedenog u tabeli, treba da kontaktira British Council na telefon 011 3023 800 ili e-mail examinations@britishcouncil.rs .
* Proverite da li je na rasporedu ispita (Confirmation of Entry) pravilno napisano Vaše ime i datum rođenja. Ako to nije slučaj, na dan ispita ćete imati mogućnost da popunite odgovarajući formular sa ispravnim podacima.
* Obratite pažnju na Vaš broj kandidata (Candidate Number) odštampan na rasporedu ispita (dokumentu Confirmation of Entry). Vaše mesto na ispitu će biti obeleženo tim brojem.
* Pažljivo pročitajte obaveštenje za kandidate (Notice to Candidates) koje će stići zajedno sa Confirmation of Entry putem e-pošte.

**Rezultati**

* Kandidati svoje rezultate mogu proveriti na internetu. Instrukcije za proveru rezultata nalaze se na dokumentu Confirmation of Entry.
* Adresa sajta za proveru rezultata, rok za objavljivanje rezultata kao i korisničko ime i lozinka se nalaze na prethodno dostavljenom dokumentu Confirmation of Entry.

**Provera rezultata**

* Urađeni testovi su vlasništvo Kembridž univerziteta i kandidati ih ne mogu dobiti na uvid po obavljenom testiranju i ocenjivanju.
* Ukoliko kandidat želi proveru rezultata, potrebno je da zahtev dostavi e-poštom British Council-u najkasnije dve nedelje po dobijanju rezultata i izvrši odgovarajuću uplatu kako bi bila pokrenuta procedura za proveru (obavezno navesti Vaš broj sa Confirmation of Entry i ispit koji ste polagali).

**Sertifikati**

* Sertifikati se izdaju 4 – 6 nedelja nakon objave rezultata. Kandidati će e-poštom biti obavešteni kada i gde mogu podići sertifikat.
* Prilikom prijave ispita, kandidati mogu izabrati da im se sertifikat pošalje kurirskom službom. Ova usluga se naplaćuje i ne podleže povraćaju novca.
* U slučaju gubitka sertifikata, duplikati se ne izdaju, ali je moguće dobiti zvaničnu potvrdu od Kembridž univerziteta o položenom ispitu uz popunjavanje pismenog zahteva i odgovarajuću doplatu.

**Kandidati sa posebnim potrebama**

Kandidati sa posebnim potrebama (disleksija, oštećenje vida, sluha, itd.) potrebno je da se 3 meseca pre datuma održavanja ispita jave putem e-pošte, izvrše prijavu i uplatu za ispit, i dostave neophodnu dokumentacije (lekarsku potvrdu koja nije starija od 6 meseci, sa prevodom na engleski jezik i istaknutom dijagnozom na latinskom jeziku).

**Žalbe**

Eventualne žalbe vezane za organizaciju ispita potrebno je uputiti ispitnom osoblju nakon završenog ispita, kao i u pisanoj formi u roku od pet dana od održavanja ispita na e-mail adresu examinations@britishcouncil.rs.

**Kontakt**

 British Council Serbia

 Bulevar vojvode Bojovića 6-8, 11000 Beograd

 Info linija: 011 3023 800
 E-pošta: examinations@britishcouncil.rs
 Internet: www.britishcouncil.rs
 Facebook stranica: www.facebook.com/BritishCouncilSerbia